亚美尼亚

亚美尼亚（）是西亚国家，官方闲话是亚美尼亚语。

 历史 


亚美尼亚有两千多年个历史，是世界高头个文明古国之一。亚美尼亚老早是波斯个保护国，信奉拜火教。到公元前2世纪，建立了一个庞大个大亚美尼亚。到公元3世纪，接受基督教。成为世界高头第一个基督教国家。公元5世纪
开始长期，亚美尼亚被周边国家先后侵略。文化发展受到影响。亚美尼亚人开始流落到世界各地。从迭个意义上讲，亚美尼亚人搭犹太人也是有交关相似个地方。

19世纪末，亚美尼亚民族主义思想开始传播，迭搭伊拉所拉拉个奥斯曼帝国冲突，为了防范所谓个奸细，奥斯曼来勒第一次世界大战当中有组织个对亚美尼亚人进行大屠杀。搭犹太人弗同，因为土耳其战后呒被清算，迭个屠杀知名度也弗高。成为亚美尼亚人永远个伤疤。

到20世纪，亚美尼亚成为苏联个加盟共和国。1991年，亚美尼亚从苏联独立。

 地理 

亚美尼亚处于高加索山脉中浪向，是一个典型个山地国家。风景优美，弗过能源比较短缺。所以苏联辰光优先发展核电站，虽然解决了交关能源问题，弗过也带来安全隐患。

经济
来勒苏联辰光，经济弗是老发达，苏联解体之后，九十年代早期，也经过几年弗好个情况。弗过，从廿一世纪开始，此地个经济开始稳步增长，叫做“高加索之虎”。现在加入欧亚经济联盟，一直依靠俄罗斯发展自家个经济。



分类:西亚国家